title: Vykonávacie nariadenie Komisie (EÚ) 2015/114 z  26. januára 2015 , ktorým sa určujú množstvá, ktoré sa majú pridať k množstvu stanovenému na čiastkové obdobie od 1. apríla do 30. júna 2015 v rámci colnej kvóty otvorenej nariadením (ES) č. 536/2007 na hydinové mäso s pôvodom v Spojených štátoch amerických

text:
               27.1.2015

               SK

               Úradný vestník Európskej únie

               L 20/38

         VYKONÁVACIE NARIADENIE KOMISIE (EÚ) 2015/114
   z 26. januára 2015,
   ktorým sa určujú množstvá, ktoré sa majú pridať k množstvu stanovenému na čiastkové obdobie od 1. apríla do 30. júna 2015 v rámci colnej kvóty otvorenej nariadením (ES) č. 536/2007 na hydinové mäso s pôvodom v Spojených štátoch amerických
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188 ods. 2 a 3,
   keďže:

               (1)

               Nariadením Komisie (ES) č. 536/2007 (2) sa otvorila ročná colná kvóta na dovoz výrobkov z odvetvia hydinového mäsa s pôvodom v Spojených štátoch amerických.

               (2)

               Množstvá, na ktoré sa vzťahujú žiadosti o dovozné povolenia podané od 1. decembra do 7. decembra 2014 na čiastkové obdobie od 1. januára do 31. marca 2015, sú nižšie ako dostupné množstvá. Mali by sa teda určiť množstvá, na ktoré neboli podané žiadosti. Tieto množstvá treba pridať k množstvu stanovenému na nasledujúce čiastkové kvótové obdobie.

               (3)

               S cieľom zaistiť účinnosť opatrenia by toto nariadenie malo nadobudnúť účinnosť v deň jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Množstvá, na ktoré neboli podané žiadosti o dovozné povolenia podľa nariadenia (ES) č. 536/2007 a ktoré sa majú pridať do čiastkového obdobia od 1. apríla do 30. júna 2015, sú uvedené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. januára 2015

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Nariadenie Komisie (ES) č. 536/2007 z 15. mája 2007, ktorým sa otvára dovozná colná kvóta na hydinové mäso udelená Spojeným štátom americkým a ustanovuje sa jej správa (Ú. v. EÚ L 128, 16.5.2007, s. 6).

      PRÍLOHA

                  Poradové číslo

                  Množstvá, na ktoré neboli podané žiadosti a ktoré sa majú pridať k množstvám, ktoré sú dostupné na čiastkové obdobie od 1. apríla do 30. júna 2015
                  (v kg)

                  09.4169

                  16 008 750


title: Vykonávacie nariadenie Rady (EÚ) 2017/1090 z 20. júna 2017, ktorým sa vykonáva článok 17 ods. 1 nariadenia (EÚ) č. 224/2014 o reštriktívnych opatreniach vzhľadom na situáciu v Stredoafrickej republike

text:
               21.6.2017

               SK

               Úradný vestník Európskej únie

               L 158/1

         VYKONÁVACIE NARIADENIE RADY (EÚ) 2017/1090
   z 20. júna 2017,
   ktorým sa vykonáva článok 17 ods. 1 nariadenia (EÚ) č. 224/2014 o reštriktívnych opatreniach vzhľadom na situáciu v Stredoafrickej republike
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 224/2014 z 10. marca 2014 o reštriktívnych opatreniach vzhľadom na situáciu v Stredoafrickej republike (1), a najmä na jeho článok 17 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada prijala 10. marca 2014 nariadenie (EÚ) č. 224/2014.

               (2)

               Výbor Bezpečnostnej rady Organizácie Spojených národov zriadený podľa rezolúcie Bezpečnostnej rady Organizácie Spojených národov č. 2127 (2013) 17. mája 2017 doplnil jednu osobu do zoznamu osôb a subjektov, na ktoré sa vzťahujú reštriktívne opatrenia. Rada 24. mája 2017 prijala vykonávacie nariadenie (EÚ) 2017/890 (2), ktorým doplnila túto osobu do prílohy I k nariadeniu (EÚ) č. 224/2014.

               (3)

               Informácie, ktoré sa týkajú tejto osoby, by sa mali doplniť a príloha I k nariadeniu (EÚ) č. 224/2014 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha I k nariadeniu (EÚ) č. 224/2014 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Luxemburgu 20. júna 2017

            Za Radu

            predsedníčka

         H. DALLI

      (1)  Ú. v. EÚ L 70, 11.3.2014, s. 1.

      (2)  Vykonávacie nariadenie Rady (EÚ) 2017/890 z 24. mája 2017, ktorým sa vykonáva článok 17 ods. 1 nariadenia (EÚ) č. 224/2014 o reštriktívnych opatreniach vzhľadom na situáciu v Stredoafrickej republike (Ú. v. EÚ L 138, 25.5.2017, s. 1).

      PRÍLOHA
      Záznam v prílohe I k nariadeniu (EÚ) č. 224/2014 o osobe uvedenej nižšie sa nahrádza týmto záznamom:

                     „12.

                     Abdoulaye HISSENE [alias: a) Abdoulaye Issène; b) Abdoulaye Hissein; c) Hissene Abdoulaye; d) Abdoulaye Issène Ramadane; e) Abdoulaye Issene Ramadan; f) Issene Abdoulaye]

                        Dátum narodenia: 1967

                        Miesto narodenia: Ndele, Bamingui-Bangoran, Stredoafrická republika

                        Štátna príslušnosť: Stredoafrická republika

                        Číslo cestovného pasu: Stredoafrická republika, diplomatický pas č. D00000897, vydaný 5. apríla 2013 (platný do 4. apríla 2018)

                        Adresa: a) KM5, Bangui, Stredoafrická republika; b) Nana-Grebizi, Stredoafrická republika

                        Dátum označenia zo strany OSN: 17. mája 2017

                        Ďalšie informácie: Hissène bol v minulosti minister mládeže a športu v kabinete bývalého prezidenta Stredoafrickej republiky Michela Djotodiu. Predtým bol vedúcim predstaviteľom politickej strany Kongres patriotov za spravodlivosť a mier. Etabloval sa aj ako vodca ozbrojených milícií v Bangui, najmä v štvrti PK5 (3. obvod).

                        Informácie zo súhrnu dôvodov zaradenia na zoznam, ktoré poskytol sankčný výbor:

                     Abdoulaye Hissène bol zaradený na zoznam 17. mája 2017 podľa odseku 16 a odseku 17 písm. g) rezolúcie č. 2339 (2017) ako „osoba, ktorá sa zapája do aktov, ktoré oslabujú mier, stabilitu alebo bezpečnosť Stredoafrickej republiky, vrátane aktov, ktoré ohrozujú alebo brzdia proces politickej transformácie, stabilizácie a zmierenia, a podnecujú k násiliu, alebo takéto akty podporuje;“ a „osoba zapojená do plánovania, usmerňovania, sponzorovania alebo vykonávania útokov voči misiám OSN alebo prítomnosti medzinárodných ozbrojených síl vrátane misie MINUSCA, misií Európskej únie a francúzskych operácií, ktoré ich podporujú.“

                           Doplňujúce informácie:

                     Abdoulaye Hissène a iní členovia hnutia Seleka spolupracovali s narušiteľmi zo skupiny antibalaka spojenými s bývalým prezidentom Stredoafrickej republiky Françoisom Bozizém, vrátane Maxima Mokoma, na podpore násilných protestov a stretov v septembri 2015 v rámci neúspešného pokusu o zvrhnutie vlády, kým sa vtedajšia dočasná prezidentka Catherine Sambaová-Panzaová nachádzala na Valnom zhromaždení OSN v roku 2015. Vláda Stredoafrickej republiky obžalovala Mokoma, Hissènea a ďalších z rôznych trestných činov vrátane vraždy, podpaľačstva, mučenia a rabovania, ku ktorým malo dôjsť v dôsledku neúspešného prevratu.
                     Od roku 2015 sa Hissène stal jedným z hlavných vodcov ozbrojených milícií v banguijskej štvrti PK5, ktoré tvorilo viac ako 100 mužov. V tejto súvislosti bránil voľnému pohybu a obnove štátneho poriadku v danej oblasti, a to aj prostredníctvom nezákonného zdaňovania prepravy a obchodných činností. V druhej polovici roku 2015 Hissène pôsobil v Bangui ako zástupca tzv. Nairobistov v rámci bývalého hnutia Seleka, ktorí vyvíjali činnosť spolu s bojovníkmi skupiny antibalaka, ktorým velil Mokom. Ozbrojenci pod vedením Harouna Gayea a Hissènea sa zúčastnili na násilnostiach, ktoré sa v Bangui odohrali v období od 26. septembra do 3. októbra 2015.
                     Členovia skupiny Hissènea sú podozriví zo zapojenia do útoku 13. decembra 2015 – v deň ústavného referenda – na vozidlo Mohameda Moussu Dhaffanea, vodcu bývalého hnutia Seleka. Hissène je obvinený z organizovania násilia v banguijskej štvrti KM5, pri ktorom zahynulo päť osôb, zranených bolo ďalších dvadsať, a v ktorom zabránil miestnym obyvateľom hlasovať v ústavnom referende. Hissène ohrozil voľby tým, že spustil sériu odvetných útokov medzi rôznymi skupinami.
                     Hissènea 15. marca 2016 zadržala polícia na banguijskom letisku M'Poko a odovzdala ho výskumnému a vyšetrovaciemu úseku národného žandárstva. Jeho milície ho následne s použitím sily oslobodili, pričom ukradli jednu zbraň, ktorú predtým odovzdala MINUSCA v rámci žiadosti o výnimku schválenej výborom.
                     V nadväznosti na zatknutie moslimských obchodníkov vnútornými bezpečnostnými silami v štvrti PK 12 milície Gayea a Hissènea uniesli 19. júna 2016 v Bangui piatich príslušníkov štátnej polície. Príslušníci MINUSCA sa 20. júna pokúsili policajtov oslobodiť. Príslušníci mierovej misie sa pri pokuse o oslobodenie rukojemníkov sa dostali do prestrelky s ozbrojencami pod vedením Hissènea a Gayea. V jej dôsledku zahynulo aspoň šesť osôb a zranený bol jeden člen mierovej misie.
                     Hissène sa 12. augusta 2016 postavil na čelo konvoja 6 vozidiel s ťažko ozbrojenými jednotlivcami. Konvoj, ktorý unikal z Bangui, zadržala misia MINUSCA južne od Sibutu. Na ceste konvoja smerom na sever došlo na viacerých kontrolných stanovištiach k prestrelke s vnútornými bezpečnostnými silami. Príslušníci MINUSCA konvoj nakoniec zastavili 40 km južne od Sibutu. Príslušníci MINUSCA zajali po viacerých prestrelkách 11 mužov, ale Hissène a niekoľkí ďalší utiekli. Zatknuté osoby príslušníkom misie MINUSCA uviedli, že Hissène viedol konvoj s cieľom dostať sa do mesta Bria a zúčastniť sa na zhromaždení skupín bývalého hnutia Seleka, ktoré organizoval Nourredine Adam.
                     V auguste a septembri 2016 cestovala skupina odborníkov dvakrát do Sibutu s cieľom vykonať kontrolu príslušenstva konvoja Hissènea, Gayea a Hamita Tidjaniho, ktoré MINUSCA zabavila 13. augusta. Skupina odborníkov tiež 16. augusta vykonala kontrolu zabavenej munície v dome Hissènea. V šiestich vozidlách a u zadržaných osôb sa našlo smrtiace a nesmrtiace vojenské vybavenie. Ústredné žandárstvo uskutočnilo 16. augusta 2016 raziu v dome Hissènea v Bangui. Našlo sa viac ako 700 zbraní.
                     Skupina príslušníkov bývalého hnutia Seleka, ktorí prišli na šiestich motocykloch z Kaga-Bandoro pre Hissènea a jeho prívržencov, spustila 4. septembra 2016 pri meste Dékoa paľbu na príslušníkov MINUSCA. Počas tohto incidentu bol zabitý jeden bojovník bývalej skupiny Seleka, zranení boli dvaja príslušníci mierovej misie a jeden civilista.“


title: Vykonávacie nariadenie Komisie (EÚ) 2017/1376 z 25. júla 2017, ktorým sa obnovuje schválenie warfarínu ako účinnej látky na použitie v biocídnych výrobkoch typu 14 (Text s významom pre EHP )

text:
               26.7.2017

               SK

               Úradný vestník Európskej únie

               L 194/9

         VYKONÁVACIE NARIADENIE KOMISIE (EÚ) 2017/1376
   z 25. júla 2017,
   ktorým sa obnovuje schválenie warfarínu ako účinnej látky na použitie v biocídnych výrobkoch typu 14
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 14 ods. 4 písm. a),
   keďže:

               (1)

               Účinná látka warfarín je schválená na používanie v biocídnych výrobkoch typu 14 ako rodenticíd podľa nariadenia (EÚ) č. 528/2012.

               (2)

               V súlade s článkom 13 ods. 1 nariadenia (EÚ) č. 528/2012 bola Európskej chemickej agentúre (ďalej len „agentúra“) predložená žiadosť o obnovenie schválenia uvedenej účinnej látky. Túto žiadosť prehodnotil príslušný orgán Írska ako hodnotiaci príslušný orgán.

               (3)

               Dňa 25. marca 2016 hodnotiaci príslušný orgán predložil agentúre svoje odporúčanie obnoviť schválenie warfarínu.

               (4)

               Dňa 16. júna 2016 Výbor pre biocídne výrobky (2) s prihliadnutím na závery hodnotiaceho príslušného orgánu sformuloval stanovisko agentúry.

               (5)

               Podľa uvedeného stanoviska warfarín spĺňa kritériá stanovené v nariadení Európskeho parlamentu a Rady (ES) č. 1272/2008 (3) na klasifikáciu ako reprodukčne toxický kategórie 1A. Warfarín preto spĺňa kritérium vylúčenia stanovené v článku 5 ods. 1 písm. c) nariadenia (EÚ) č. 528/2012.

               (6)

               Okrem toho používanie prípravkov, ktoré obsahujú warfarín, vyvoláva obavy v súvislosti s prípadmi primárnej a sekundárnej otravy aj vtedy, keď sa v rámci riadenia rizika uplatňujú reštriktívne opatrenia, a preto warfarín spĺňa aj kritérium ako látka, ktorá sa má nahradiť, v súlade s článkom 10 ods. 1 písm. e) uvedeného nariadenia.

               (7)

               Podľa článku 12 nariadenia (EÚ) č. 528/2012 možno schválenie účinných látok, ktoré spĺňajú kritériá vylúčenia, obnoviť len vtedy, keď je aj naďalej splnená aspoň jedna z podmienok pre výnimku, ktoré sú stanovené v článku 5 ods. 2 uvedeného nariadenia.

               (8)

               V súlade s článkom 10 ods. 3 nariadenia (EÚ) č. 528/2012 agentúra zorganizovala verejnú konzultáciu s cieľom zozbierať relevantné informácie o warfaríne vrátane informácií o dostupných náhradách.

               (9)

               Komisia takisto zrealizovala osobitnú verejnú konzultáciu s cieľom získať informácie o tom, či boli splnené podmienky pre výnimku stanovenú v článku 5 ods. 2 nariadenia (EÚ) č. 528/2012. Komisia zverejnila príspevky do uvedenej konzultácie.

               (10)

               O príspevkoch na dve uvedené verejné konzultácie, ako aj o informáciách týkajúcich sa dostupnosti alternatív antikoagulačných rodenticídov, ktoré sú uvedené v prílohe 1 k správe Komisie o opatreniach na zmiernenie rizika v prípade antikoagulačných rodenticídov (4), sa diskutovalo s členskými štátmi v Stálom výbore pre biocídne výrobky.

               (11)

               Hlodavce môžu prenášať patogény, ktoré sú zodpovedné za mnohé zoonózy, a tie predstavovať vážne nebezpečenstvo pre zdravie ľudí alebo zvierat. Nechemické metódy regulácie alebo prevencie v rámci regulácie hlodavcov, ako sú napríklad mechanické, elektrické alebo lepové pasce, nemusia byť dostatočne účinné a môžu vyvolávať ďalšie otázky, ako napríklad, či sú humánne alebo či hlodavcom nespôsobujú zbytočné utrpenie. Alternatívne účinné látky schválené na použitie ako rodenticídy nemusia byť vhodné pre všetky kategórie používateľov alebo účinné v prípade všetkých druhov hlodavcov. Keďže účinná regulácia hlodavcov nemôže byť založená výlučne na metódach nechemickej regulácie alebo prevencie, warfarín sa považuje za nevyhnutný na zabezpečenie vhodnej regulácie hlodavcov podporujúcej uvedené alternatívy. V dôsledku toho by sa warfarín využíval na predchádzanie závažnému nebezpečenstvu pre zdravie ľudí a zvierat, ktoré spôsobujú hlodavce, alebo na reguláciu tohto nebezpečenstva. Preto je podmienka stanovená v článku 5 ods. 2 písm. b) splnená.

               (12)

               V súčasnosti sa regulácia hlodavcov v značnej miere opiera o používanie antikoagulačných rodenticídov a ich neschválenie by mohlo viesť k nedostatočnej regulácii stavu hlodavcov. To by mohlo mať za následok nielen významný nepriaznivý dosah na zdravie ľudí, zvierat alebo na životné prostredie, ale aj to, ako verejnosť vníma bezpečnosť v súvislosti s expozíciou hlodavcom alebo bezpečnosť niektorých hospodárskych činností, ktoré by mohli byť ohrozené hlodavcami, z čoho by vyplynuli hospodárske a sociálne dôsledky. Na druhej strane riziká pre zdravie ľudí, zvierat alebo pre životné prostredie vyplývajúce z používania výrobkov obsahujúcich warfarín možno zmierniť, ak sa používajú v súlade s určitými špecifikáciami a podmienkami. Preto by neschválenie warfarínu ako účinnej látky malo neprimeraný negatívny vplyv na spoločnosť v porovnaní s rizikom vyplývajúcim z používania tejto látky. Preto je podmienka stanovená v článku 5 ods. 2 písm. c) takisto splnená.

               (13)

               Preto je vhodné obnoviť schválenie warfarínu na používanie v biocídnych výrobkoch typu 14 s výhradou splnenia určitých špecifikácií a podmienok.

               (14)

               Warfarín je látka, ktorá sa má nahradiť v súlade s článkom 10 ods. 1 písm. a) a e) nariadenia (EÚ) č. 528/2012, a preto by sa malo uplatňovať obdobie týkajúce sa obnovenia stanovené v článku 10 ods. 4 uvedeného nariadenia.

               (15)

               Vykonávacím rozhodnutím Komisie (EÚ) 2016/135 (5) sa pôvodný termín skončenia platnosti schválenia látok flokumafén, brodifakum a warfarín na použitie v biocídnych výrobkoch typu 14 posunul do 30. júna 2018. Keďže preskúmanie žiadostí o obnovenie uvedených schválení je už ukončené, je vhodné zrušiť vykonávacie rozhodnutie (EÚ) 2016/135.

               (16)

               Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,

         PRIJALA TOTO NARIADENIE:
   Článok 1
   Schválenie warfarínu ako účinnej látky na použitie v biocídnych výrobkoch typu 14 sa obnovuje, pričom platia špecifikácie a podmienky uvedené v prílohe.
   Článok 2
   Vykonávacie rozhodnutie (EÚ) 2016/135 sa zrušuje.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. júla 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 167, 27.6.2012, s. 1.

      (2)  https://echa.europa.eu/regulations/biocidal-products-regulation/approval-of-active-substances/bpc-opinions-on-active-substance-approval.

      (3)  Nariadenie Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31.12.2008, s. 1).

      (4)  Opatrenia na zmiernenie rizika v prípade antikoagulačných rodenticídov – záverečná správa. Európska komisia (2014) Brusel, Belgicko. 100 strán. ISBN 978-92-79-44992-5.

      (5)  Vykonávacím rozhodnutím Komisie (EÚ) 2016/135 z 29. januára 2016, ktorým sa posúva termín skončenia platnosti schválenia látok flokumafén, brodifakum a warfarín na použitie v biocídnych výrobkoch typu 14 (Ú. v. EÚ L 25, 2.2.2016, s. 65).

      PRÍLOHA

                  Bežný názov

                  Názov IUPAC
                  Identifikačné čísla

                  Minimálny stupeň čistoty účinnej látky (1)

                  Dátum skončenia platnosti schválenia

                  Typ výrobku

                  Osobitné podmienky

                  warfarín

                  Názov IUPAC
                  (RS)-4-hydroxy-3-(3-oxo-1-fenylbutyl)kumarín
                  EC č.: 201-377-6
                  CAS č.: 81-81-2

                  990 g/kg

                  30. júna 2024

                  14

                  Warfarín sa v súlade s článkom 10 ods. 1 písm. a) a e) nariadenia (EÚ) č. 528/2012 považuje za látku, ktorá sa má nahradiť.
                  Autorizácie biocídnych výrobkov podliehajú splneniu týchto všeobecných podmienok:

                              1.

                              Pri hodnotení výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika účinnej látky na úrovni Únie. Podľa bodu 10 prílohy VI k nariadeniu (EÚ) č. 528/2012 okrem toho posúdenie výrobkov musí zahŕňať hodnotenie, či možno splniť podmienky stanovené v článku 5 ods. 2 nariadenia (EÚ) č. 528/2012.

                              2.

                              Používanie výrobkov sa smie v členských štátoch autorizovať, ak je splnená aspoň jedna z podmienok stanovených v článku 5 ods. 2 nariadenia (EÚ) č. 528/2012.

                              3.

                              Nominálna koncentrácia warfarínu vo výrobkoch nesmie presiahnuť 790 mg/kg.

                              4.

                              Výrobky musia obsahovať averzívne činidlo a farbivo.

                              5.

                              Výrobky sa nesmú autorizovať vo forme sledovacieho prášku.

                              6.

                              Výrobky v podobe kontaktných prípravkov, iných ako sledovací prášok, sa smú povoliť len na použitie vyškolenými profesionálnymi používateľmi v interiéri v priestoroch, ktoré nie sú prístupné deťom alebo necieľových zvieratám.

                              7.

                              Výrobky sa nesmú autorizovať na použitie v rámci metód trvalého alebo pulzného umiestnenia návnad.

                              8.

                              Autorizovať sa smú len výrobky pripravené na priame použitie.

                              9.

                              Prvotné a druhotné vystavenie ľudí, necieľových zvierat a životného prostredia sa minimalizuje tým, že sa zvážia a budú uplatňovať všetky vhodné a dostupné opatrenia na zmiernenie rizika. Medzi ne patrí napríklad podľa možností obmedzenie na používanie profesionálnymi alebo vyškolenými odborníkmi a stanovenie dodatočných špecifických podmienok pre každú kategóriu používateľov.

                              10.

                              Uhynuté telá a neskonzumované návnady sa zlikvidujú v súlade s miestnymi požiadavkami. Metóda likvidácie musí byť konkrétne opísaná v súhrne charakteristických vlastností výrobku vo vnútroštátnej autorizácii a uvádzať sa na etikete výrobku.

                        Autorizácie biocídnych výrobkov určených na používanie širokou verejnosťou okrem všeobecných podmienok podliehajú týmto podmienkam:

                              1.

                              Výrobky sa smú autorizovať len na použitie v deratizačných staničkách odolných proti manipulácii.

                              2.

                              Výrobky sa smú dodávať iba s maximálnym množstvom návnady na balenie:

                                          a)

                                          v prípade výrobkov proti myšiam iba:

                                                      i)

                                                      v prípade návnad zo zrna, peliet alebo pasty: 250 g;

                                                      ii)

                                                      V prípade návnad z voskových blokov: 500 g.

                                          b)

                                          V prípade výrobkov len proti potkanom, alebo proti myšiam a potkanom:

                                                      i)

                                                      v prípade návnad zo zrna, peliet alebo pasty: 750 g;

                                                      ii)

                                                      V prípade návnad z voskových blokov: 1 500  g.

                              3.

                              Výrobky proti Rattus norvegicus a Rattus rattus sa smú autorizovať len na použitie v interiéri alebo v budovách a okolo budov.

                              4.

                              Výrobky proti Mus musculus a smú autorizovať len na použitie v interiéri.

                              5.

                              Osoby, ktoré sprístupňujú výrobky na trhu, musia zabezpečiť, aby výrobky sprevádzali informácie o rizikách, ktoré sú vo všeobecnosti spojené s antikoagulačnými rodenticídmi, o opatreniach na obmedzenie ich používania na nevyhnutné minimum a primeraných preventívnych opatrenia, ktoré sa majú prijať.

                              6.

                              Výrobky vo forme sypkých návnadových prípravkov, ako je zrno alebo pelety, sa smú autorizovať len v prípravkoch, ktoré sa dodávajú vo vreckách alebo inak zabalené na zníženie expozície ľudí a životného prostredia.

                        Autorizácie biocídnych výrobkov určených na používanie profesionálnymi používateľmi okrem všeobecných podmienok podliehajú týmto podmienkam:

                              1.

                              Výrobky sa nesmú autorizovať na používanie v kanalizácii, na otvorených plochách ani skládkach odpadu.

                              2.

                              Výrobky sa smú autorizovať len na použitie v deratizačných staničkách odolných proti manipulácii.

                              3.

                              Osoby, ktoré sprístupňujú na trhu výrobky pre profesionálnych používateľov, musia zabezpečiť, aby sa tieto výrobky nedodávali širokej verejnosti.

                        Autorizácie biocídnych výrobkov určených na používanie vyškolenými profesionálnymi používateľmi okrem všeobecných podmienok podliehajú týmto podmienkam:

                              1.

                              Výrobky sa smú autorizovať na používanie v kanalizácii, na otvorených plochách alebo skládkach odpadu.

                              2.

                              Výrobky sa smú autorizovať na použitie v uzavretých a chránených miestach s návnadami, pokiaľ poskytujú rovnakú úroveň ochrany necieľových druhov a ľudí ako deratizačné staničky odolné proti manipulácii.

                              3.

                              Osoby, ktoré sprístupňujú na trhu výrobky pre vyškolených profesionálnych používateľov, musia zabezpečiť, aby sa výrobky nedodávali iným osobám ako vyškoleným odborníkom.

         (1)  Čistota uvedená v tomto stĺpci predstavuje minimálny stupeň čistoty hodnotenej účinnej látky. Účinná látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická rovnocennosť s hodnotenou účinnou látkou.


title: Vykonávacie nariadenie Komisie (EÚ) 2017/1222 z 26. júna 2017, ktorým sa do Registra chránených označení pôvodu a chránených zemepisných označení zapisuje názov [Kiełbasa biała parzona wielkopolska (CHZO)]

text:
               7.7.2017

               SK

               Úradný vestník Európskej únie

               L 174/13

         VYKONÁVACIE NARIADENIE KOMISIE (EÚ) 2017/1222
   z 26. júna 2017,
   ktorým sa do Registra chránených označení pôvodu a chránených zemepisných označení zapisuje názov [Kiełbasa biała parzona wielkopolska (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Žiadosť Poľska o zápis názvu „Kiełbasa biała parzona wielkopolska“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).

               (2)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Kiełbasa biała parzona wielkopolska“ by sa mal zapísať do registra,

         PRIJALA TOTO NARIADENIE:
   Článok 1
   Názov „Kiełbasa biała parzona wielkopolska“ (CHZO) sa zapisuje do registra.
   Názov uvedený v prvom odseku sa vzťahuje na výrobok triedy 1.2 Mäsové výrobky (tepelne spracované, solené, údené atď.) uvedenej v prílohe XI k vykonávaciemu nariadeniu Komisie (EÚ) č. 668/2014 (3).
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. júna 2017

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ C 73, 9.3.2017, s. 25.

      (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) č. 237/2012 z  19. marca 2012 , ktoré sa týka povolenia alfa-galaktozidázy (EC 3.2.1.22) produkovanej mikroorganizmom Saccharomyces cerevisiae (CBS 615.94) a endo-1,4-beta-glukanázy (EC 3.2.1.4) produkovanej mikroorganizmom Aspergillus niger (CBS 120604) ako kŕmnej doplnkovej látky pre kurčatá vo výkrme (držiteľ povolenia Kerry Ingredients and Flavours)  Text s významom pre EHP

text:
               20.3.2012

               SK

               Úradný vestník Európskej únie

               L 80/1

         VYKONÁVACIE NARIADENIE KOMISIE (EÚ) č. 237/2012
   z 19. marca 2012,
   ktoré sa týka povolenia alfa-galaktozidázy (EC 3.2.1.22) produkovanej mikroorganizmom Saccharomyces cerevisiae (CBS 615.94) a endo-1,4-beta-glukanázy (EC 3.2.1.4) produkovanej mikroorganizmom Aspergillus niger (CBS 120604) ako kŕmnej doplnkovej látky pre kurčatá vo výkrme (držiteľ povolenia Kerry Ingredients and Flavours)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:

               (1)

               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

               (2)

               V súlade s článkom 7 nariadenia (ES) č. 1831/2003 bola podaná žiadosť o povolenie alfa-galaktozidázy (EC 3.2.1.22) produkovanej mikroorganizmom Saccharomyces cerevisiae (CBS 615.94) a endo-1,4-beta-glukanázy (EC 3.2.1.4) produkovanej mikroorganizmom Aspergillus niger (CBS 120604). K uvedenej žiadosti boli pripojené údaje a doklady požadované podľa článku 7 ods. 3 nariadenia (ES) č. 1831/2003.

               (3)

               Žiadosť sa týka povolenia alfa-galaktozidázy (EC 3.2.1.22) produkovanej mikroorganizmom Saccharomyces cerevisiae (CBS 615.94) a endo-1,4-beta-glukanázy (EC 3.2.1.4) produkovanej mikroorganizmom Aspergillus niger (CBS 120604) ako kŕmnej doplnkovej látky pre kurčatá vo výkrme, ktorá má byť zaradená do kategórie doplnkových látok „zootechnické doplnkové látky“.

               (4)

               Európsky úrad pre bezpečnosť potravín (ďalej len „úrad“) vo svojom stanovisku zo 17. novembra 2011 (2) dospel k záveru, že prípravok alfa-galaktozidázy (EC 3.2.1.22) produkovanej mikroorganizmom Saccharomyces cerevisiae (CBS 615.94) a prípravok endo-1,4-beta-glukanázy (EC 3.2.1.4) produkovanej mikroorganizmom Aspergillus niger (CBS 120604) nemá za navrhovaných podmienok použitia škodlivý účinok na zdravie zvierat, zdravie ľudí, ani na životné prostredie, a že jeho používanie môže zlepšiť konečnú telesnú hmotnosť kurčiat vo výkrme. Úrad nepovažuje osobitné požiadavky na monitorovanie po uvedení na trh za potrebné. Úrad tiež overil správu o metóde analýzy tejto kŕmnej doplnkovej látky v krmive, ktorú predložilo referenčné laboratórium zriadené nariadením (ES) č. 1831/2003.

               (5)

               Z posúdenia prípravku alfa-galaktozidázy (EC 3.2.1.22) produkovanej mikroorganizmom Saccharomyces cerevisiae (CBS 615.94) a endo-1,4-beta-glukanázy (EC 3.2.1.4) produkovanej mikroorganizmom Aspergillus niger (CBS 120604) vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Preto by sa používanie tohto prípravku malo povoliť podľa prílohy k tomuto nariadeniu.

               (6)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa povoľuje ako doplnková látka vo výžive zvierat za podmienok stanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. marca 2012

            Za Komisiu

            predseda

         José Manuel BARROSO

      (1)  Ú. v. EÚ L 268, 18.10.2003, s. 29.

      (2)  EFSA Journal (Vestník EFSA) 2011; 9(12):2451.

      PRÍLOHA

                  Identifikačné číslo doplnkovej látky

                  Názov držiteľa povolenia

                  Doplnková látka

                  Zloženie, chemický vzorec, opis, analytická metóda

                  Druh alebo kategória zvierat

                  Maximálny vek

                  Minimálny obsah

                  Maximálny obsah

                  Iné ustanovenia

                  Koniec platnosti povolenia

                  Jednotky aktivity/kg kompletného krmiva s obsahom vlhkosti 12 %

                     Kategória zootechnických doplnkových látok. Funkčná skupina: látky zvyšujúce stráviteľnosť

                  4a17

                  Kerry Ingredients and Flavours

                  Alfa-galaktozidáza
                  (EC 3.2.1.22)
                  Endo-1,4-beta-glukanáza
                  (EC 3.2.1.4)

                                 Zloženie doplnkovej látky

                              Prípravok alfa-galaktozidázy (EC 3.2.1.22) produkovanej mikroorganizmom Saccharomyces cerevisiae (CBS 615.94) a endo-1,4-beta-glukanázy (EC 3.2.1.4) produkovanej mikroorganizmom Aspergillus niger (CBS 120604), tuhá forma, s minimálnou aktivitou:

                                          —

                                          1 000 U (1) alfa-galaktozidázy/g,

                                          —

                                          5 700 U (2) endo-1,4-beta-glukanázy/g

                                 Charakteristika účinnej látky

                              Alfa-galaktozidáza produkovaná mikroorganizmom Saccharomyces cerevisiae (CBS 615.94) a endo-1,4-beta-glukanáza produkovaná mikroorganizmom Aspergillus niger (CBS 120604)

                                 Metóda analýzy
                                  (3)

                              Stanovenie:

                                          —

                                          kolorimetrická metóda, pri ktorej sa meria p-nitrofenol uvoľnený pôsobením alfa-galaktozidázy zo substrátu p-nitrofenyl-alfa-galaktopyranozidu

                                          —

                                          kolorimetrická metóda, pri ktorej sa meria farbivo rozpustné vo vode uvoľnené pôsobením endo-1,4-beta-glukanázy z jačmenného glukánového substrátu zosieťovaného azurínom

                  Kurčatá vo výkrme

                  —

                  50 U alfa-galaktozidázy
                  285 U endo-1,4-beta-glukanázy

                  —

                              1.

                              V návode na použitie doplnkovej látky a premixu je potrebné uviesť teplotu pri skladovaní, dobu skladovateľnosti a stabilitu pri granulovaní.

                              2.

                              Maximálna odporúčaná dávka:

                                          —

                                          100 U alfa-galaktozidázy/kg

                                          —

                                          570 U endo-1,4-beta-glukanázy/kg

                              3.

                              Na účely bezpečnosti: počas manipulácie sa má použiť ochranná dýchacia maska, okuliare a rukavice.

                  9. apríla 2022

         (1)  1 U je množstvo enzýmu, ktoré uvoľní 1 mikromól p-nitrofenolu za minútu z p-nitrofenyl-alfa-galaktopyranozidu (pNPG) pri pH 5,0 a teplote 37 °C.

         (2)  1 U je množstvo enzýmu, ktorý uvoľní 1 mg redukujúceho cukru (ekvivalentu glukózy) z beta-glukánu za minútu pri pH 5,0 a 50 °C.

         (3)  Podrobné informácie o analytických metódach sú k dispozícii na tejto internetovej stránke referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx.


title: Vykonávacie nariadenie Komisie (EÚ) 2017/1914 z 19. októbra 2017 o povolení salinomycínu sodného (Sacox 120 microGranulate a Sacox 200 microGranulate) ako kŕmnej doplnkovej látky pre kurčatá vo výkrme a kurčatá chované na znášku a o zrušení nariadení (ES) č. 1852/2003 a (ES) č. 1463/2004 (držiteľ povolenia spoločnosť Huvepharma NV) (Text s významom pre EHP )

text:
                  20.10.2017

                  SK

                  Úradný vestník Európskej únie

                  L 271/1

            VYKONÁVACIE NARIADENIE KOMISIE (EÚ) 2017/1914
      z 19. októbra 2017
      o povolení salinomycínu sodného (Sacox 120 microGranulate a Sacox 200 microGranulate) ako kŕmnej doplnkovej látky pre kurčatá vo výkrme a kurčatá chované na znášku a o zrušení nariadení (ES) č. 1852/2003 a (ES) č. 1463/2004 (držiteľ povolenia spoločnosť Huvepharma NV)
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2 a článok 13 ods. 3,
      keďže:

                  (1)

                  V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 uvedeného nariadenia sa stanovuje prehodnotenie doplnkových látok povolených podľa smernice Rady 70/524/EHS (2).

                  (2)

                  Salinomycín sodný 120 g/kg (Sacox 120 microGranulate) bol povolený na desať rokov v súlade so smernicou 70/524/EHS ako kŕmna doplnková látka pre kurčatá chované na znášku nariadením Komisie (ES) č. 1852/2003 (3) a pre kurčatá vo výkrme nariadením Komisie (ES) č. 1463/2004 (4). Uvedená doplnková látka bola následne zapísaná do registra kŕmnych doplnkových látok ako existujúci výrobok v súlade s článkom 10 ods. 1 nariadenia (ES) č. 1831/2003.

                  (3)

                  V súlade s článkom 10 ods. 2 nariadenia (ES) č. 1831/2003 v spojení s jeho článkom 7 bola predložená žiadosť o prehodnotenie salinomycínu sodného 120 g/kg (Sacox 120 microGranulate) ako kŕmnej doplnkovej látky pre kurčatá vo výkrme a kurčatá chované na znášku. V súlade s článkom 7 uvedeného nariadenia bola predložená žiadosť o povolenie nového zloženia salinomycínu sodného 200 g/kg (Sacox 200 microGranulate) s požiadavkou o zaradenie uvedenej doplnkovej látky do kategórie doplnkových látok „kokcidiostatiká a antihistomoniká“. V súlade s článkom 13 ods. 3 uvedeného nariadenia bola predložená žiadosť o skrátenie ochrannej lehoty pred zabitím z jedného dňa na nula dní a o zmenu maximálnych hladín rezíduí (ďalej len „MRL“) uvedenej doplnkovej látky z 5 μg/kg všetkých mokrých tkanív na 0,150 mg/kg pečene, 0,040 mg/kg obličiek, 0,015 mg/kg svaloviny a 0,150 mg/kg kože/tuku. K žiadostiam boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

                  (4)

                  Európsky úrad pre bezpečnosť potravín (ďalej len „úrad“) v stanovisku zo 6. decembra 2016 (5) skonštatoval, že salinomycín sodný 120 g/kg (Sacox 120 microGranulate) a salinomycín sodný 200 g/kg (Sacox 200 microGranulate) nemajú za navrhovaných podmienok používania negatívny účinok na zdravie zvierat, zdravie ľudí ani na životné prostredie. Úrad ďalej dospel k záveru, že použitie salinomycínu sodného 120 g/kg (Sacox 120 microGranulate) a salinomycínu sodného 200 g/kg (Sacox 200 microGranulate) je účinné pri kontrole kokcidiózy v prípade kurčiat na výkrm a že na základe poskytnutých štúdií možno tento záver rozšíriť aj na kurčatá chované na znášku. Takisto dospel k záveru, že odhad expozície pri najvyššej úrovni použitia ukazuje, že je prijateľné skrátiť ochrannú lehotu na nula dní. Podľa úradu netreba ani stanoviť MRL. Úrad nepovažuje za potrebné stanoviť osobitné požiadavky týkajúce sa monitorovania po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                  (5)

                  Z kontrolných dôvodov by sa však požadované MRL mali stanoviť pre pečeň, obličky, svalovinu a kožu/tuk. Okrem toho sa usúdilo, že by sa v teréne mala monitorovať odolnosť Eimeria spp. proti salinomycínu sodnému, a to podľa možnosti v poslednej fáze platnosti povolenia.

                  (6)

                  Z posúdenia salinomycínu sodného (Sacox 120 microGranulate a Sacox 200 microGranulate) vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.

                  (7)

                  Nariadenia (ES) č. 1852/2003 a (ES) č. 1463/2004 by sa mali zrušiť.

                  (8)

                  Keďže neexistujú bezpečnostné dôvody na okamžité uplatňovanie zmien podmienok povolenia, je vhodné poskytnúť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.

                  (9)

                  Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

            PRIJALA TOTO NARIADENIE:
      Článok 1
      Povolenie
      Prípravky špecifikované v prílohe, ktoré patria do kategórie doplnkových látok „kokcidiostatiká a antihistomoniká“, sa za podmienok stanovených v uvedenej prílohe povoľujú ako kokcidiostatiká vo výžive zvierat.
      Článok 2
      Zrušenie nariadenia (ES) č. 1852/2003
      Nariadenie (ES) č. 1852/2003 sa zrušuje.
      Článok 3
      Zrušenie nariadenia (ES) č. 1463/2004
      Nariadenie (ES) č. 1463/2004 sa zrušuje.
      Článok 4
      Prechodné opatrenia
      Prípravok špecifikovaný v prílohe a krmivá, ktoré ho obsahujú, vyrobené a označené pred 9. májom 2018 v súlade s pravidlami platnými pred 9. novembrom 2017 možno aj naďalej uvádzať na trh a používať až do vyčerpania existujúcich zásob.
      Článok 5
      Nadobudnutie účinnosti
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 19. októbra 2017

               Za Komisiu

               predseda

            Jean-Claude JUNCKER

         (1)  Ú. v. EÚ L 268, 18.10.2003, s. 29.

         (2)  Smernica Rady 70/524/EHS z 23. novembra 1970 o prídavných látkach do krmív (Ú. v. ES L 270, 14.12.1970, s. 1).

         (3)  Nariadenie Komisie (ES) č. 1852/2003 z 21. októbra 2003, ktorým sa povoľuje používanie kokcidiostatík v krmivách na obdobie 10 rokov (Ú. v. EÚ L 271, 22.10.2003, s. 13).

         (4)  Nariadenie Komisie (ES) č. 1463/2004 zo 17. augusta 2004 o povolení doplnkovej látky do krmív „Sacox 120 microGranulate“ patriacej do skupiny kokcidiostatiká a iné liečivé látky na desať rokov (Ú. v. EÚ L 270, 18.8.2004, s. 5).

         (5)  Vestník EFSA (EFSA Journal) (2017); 15(1):4670.

         PRÍLOHA

                     Identifikačné číslo doplnkovej látky

                     Názov/meno držiteľa povolenia

                     Doplnková látka
                     (obchodný názov)

                     Zloženie, chemický vzorec, opis, analytická metóda

                     Druh alebo kategória zvierat

                     Maximálny vek

                     Minimálny obsah

                     Maximálny obsah

                     Iné ustanovenia

                     Koniec platnosti povolenia

                     Maximálne hladiny rezíduí (MRL) v príslušných potravinách živočíšneho pôvodu

                     mg účinnej látky/kg kompletného krmiva s obsahom vlhkosti 12 %

                        Kokcidiostatiká a antihistomoniká

                     51766

                     Huvepharma NV

                     salinomycín sodný 120 g/kg
                     (Sacox 120 microGranulate)
                     salinomycín sodný 200 g/kg
                     (Sacox 200 microGranulate)

                        Zloženie doplnkovej látky

                     (Sacox120 microGranulate):

                                 salinomycín sodný: 114 – 132 g/kg

                                 oxid kremičitý: 10 – 100 g/kg

                                 uhličitan vápenatý: 500 – 700 g/kg

                           v tuhej forme
                     (Sacox 200 microGranulate):

                                 salinomycín sodný: 190 – 220 g/kg

                                 oxid kremičitý: 50 – 150 g/kg

                                 uhličitan vápenatý: 50 – 150 g/kg

                           v tuhej forme

                        Charakteristika účinnej látky

                     salinomycín sodný,
                     C42H69Na O11,
                     číslo CAS: 55721-31-8,
                     sodná soľ polyéteru monokarboxylovej kyseliny, ktorá vzniká fermentáciou Streptomyces
                        azureus (DSM 32267).
                     Príbuzné nečistoty:

                                 —

                                 ≤ 10 mg elaiofylínu/kg salinomycínu sodného,

                                 —

                                 ≤ 2 g 17-epi-20-desoxy-salinomycínu/kg salinomycínu sodného,

                                 —

                                 ≤ 10g 20-desoxysalinomycínu/kg salinomycínu sodného,

                                 —

                                 ≤ 10g 18,19-dihydrosalinomycínu/kg salinomycínu sodného,

                                 —

                                 ≤ 10g metylsalinomycínu/kg salinomycínu sodného.

                        Analytická metóda
                         (1)

                     Na kvantifikáciu salinomycínu v kŕmnej doplnkovej látke:
                     vysokoúčinná kvapalinová chromatografia s pokolónovou derivatizáciou a spektrofotometrickou detekciou (HPLC-PCD-UV-Vis).
                     Na kvantifikáciu salinomycínu v premixoch a krmivách:
                     vysokoúčinná kvapalinová chromatografia s pokolónovou derivatizáciou a spektrofotometrickou detekciou (HPLC-PCD-UV-Vis) – EN ISO 14183.

                     kurčatá vo výkrme

                     —

                     50

                     70

                                 1.

                                 Doplnkové látky sa pridajú do kŕmnej zmesi vo forme premixu.

                                 2.

                                 V pokynoch na použitie sa musí uvádzať:
                                 „Nebezpečné pre zvieratá čeľade koňovité a morky.
                                 Toto krmivo obsahuje ionofór:
                                 súbežné používanie s niektorými liečivými látkami (napr. tiamulínom) sa môže kontraindikovať.“

                                 3.

                                 Salinomycín sodný sa nesmie miešať s inými kokcidiostatikami.

                                 4.

                                 Držiteľ povolenia vypracúva plán programu monitorovania odolnosti voči baktériám a Eimeria spp. po uvedení na trh a vykonáva ho.

                                 5.

                                 Ochranná lehota predstavuje nula dní.

                                 6.

                                 Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne bezpečnostné riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu dýchacích orgánov, očí a kože.

                     9. november 2027

                     150 μg salinomycínu sodného/kg pečene,
                     40 μg salinomycínu sodného/kg obličiek,
                     15 μg salinomycínu sodného/kg svaloviny and 150 μg salinomycínu sodného/kg kože/tuku.

                     kurčatá chované na znášku

                     12 týždňov

                     50

                     50

            (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2017/822 z 15. mája 2017, ktorým sa mení vykonávacie nariadenie (EÚ) č. 343/2011, ktorým sa otvárajú colné kvóty Únie pre víno s pôvodom v Bosne a Hercegovine a ustanovuje sa správa týchto colných kvót

text:
               16.5.2017

               SK

               Úradný vestník Európskej únie

               L 123/1

         VYKONÁVACIE NARIADENIE KOMISIE (EÚ) 2017/822
   z 15. mája 2017,
   ktorým sa mení vykonávacie nariadenie (EÚ) č. 343/2011, ktorým sa otvárajú colné kvóty Únie pre víno s pôvodom v Bosne a Hercegovine a ustanovuje sa správa týchto colných kvót
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 187,
   keďže:

               (1)

               Dohoda o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej (2) (ďalej len „DSP“) bola podpísaná 16. júna 2008 a nadobudla platnosť 1. júna 2015.

               (2)

               Protokol k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej na účely zohľadnenia pristúpenia Chorvátskej republiky k Európskej únii (3) (ďalej len „protokol“) bol podpísaný 15. decembra 2016. Jeho podpis v mene Únie a jej členských štátov a predbežné vykonávanie boli schválené rozhodnutím Rady (EÚ) 2017/75 (4). Tento protokol sa predbežne uplatňuje s účinnosťou od 1. februára 2017.

               (3)

               V článku 5 protokolu a prílohe IV k nemu sa stanovujú zmeny existujúcich colných kvót pre vína s pôvodom v Bosne a Hercegovine s účinnosťou od 1. februára 2017. Príslušné kvóty pre vína sa zvýšili z 12 800 hl na 25 500 hl v prípade kvót pre položky ex 2204 10 a ex 2204 21 a v prípade kvót pre položky ex 2204 22 a ex 2204 29 sa zvýšili z 3 200 hl na 15 100 hl.

               (4)

               V DSP sa stanovuje, že preferenčné nulové clo v rámci colných kvót sa poskytuje pod podmienkou, že sa na vývoz týchto množstiev Bosnou a Hercegovinou nevyplatia žiadne vývozné subvencie. Okrem toho sa v protokole spresňuje, že na rok 2017 sa uplatňuje celý objem kvót, bez ohľadu na dátum nadobudnutia platnosti alebo predbežného vykonávania protokolu.

               (5)

               Vykonávacie nariadenie Komisie (EÚ) č. 343/2011 (5) by sa malo zodpovedajúcim spôsobom zmeniť na účely zavedenia colných kvót Únie pre víno stanovených v protokole.

               (6)

               Protokol sa uplatňuje od 1. februára 2017, a preto by sa navrhované zmeny mali uplatňovať od toho istého dátumu.

               (7)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Príloha k vykonávaciemu nariadeniu (EÚ) č. 343/2011 sa nahrádza textom uvedeným v prílohe k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. februára 2017.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. mája 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 164, 30.6.2015, s. 2.

      (3)  Ú. v. EÚ L 12, 17.1.2017, s. 3.

      (4)  Rozhodnutie Rady (EÚ) 2017/75 z 21. novembra 2016 o podpise v mene Únie a jej členských štátov a o predbežnom vykonávaní Protokolu k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej na účely zohľadnenia pristúpenia Chorvátskej republiky k Európskej únii (Ú. v. EÚ L 12, 17.1.2017, s. 1).

      (5)  Vykonávacie nariadenie Komisie (EÚ) č. 343/2011 z 8. apríla 2011, ktorým sa otvárajú colné kvóty Únie pre víno s pôvodom v Bosne a Hercegovine a ustanovuje sa správa týchto colných kvót (Ú. v. EÚ L 96, 9.4.2011, s. 12).

      PRÍLOHA
      „
            PRÍLOHA

               Colné kvóty pre víno s pôvodom v Bosne a Hercegovine dovážané do Únie

                        Poradové číslo

                        Číselný znak KN (1)

                        Delenie TARIC

                        Opis

                        Objem ročnej kvóty (v hl) (2)

                        Clo v rámci colnej kvóty (3)

                        09.1528

                        2204 10 93

                        „Akostné šumivé víno; ostatné víno z čerstvého hrozna v nádobách s objemom 2 litre alebo menej“.

                        25 500

                        Výnimka

                        2204 10 94

                        2204 10 96

                        2204 10 98

                        2204 21 06

                        2204 21 07

                        2204 21 08

                        2204 21 09

                        ex 2204 21 93

                        19, 29, 31, 41 a 51

                        ex 2204 21 94

                        19, 29, 31, 41 a 51

                        2204 21 95

                        ex 2204 21 96

                        11, 21, 31, 41 a 51

                        2204 21 97

                        ex 2204 21 98

                        11, 21, 31, 41 a 51

                        09.1529

                        2204 22 10

                        Ostatné víno z čerstvého hrozna v nádobách s objemom viac ako 2 litre, ale najviac 10 litrov

                        15 100

                        Výnimka

                        2204 22 93

                        11, 21, 31, 41 a 51

                        ex 2204 22 94

                        2204 22 95

                        11, 21, 31, 41 a 51

                        ex 2204 22 96

                        2204 22 97

                        11, 21, 31, 41 a 51

                        2204 22 98

                        2204 29 10

                        2204 29 93

                        ex 2204 29 94

                        11, 21, 31, 41 a 51

                        2204 29 95

                        ex 2204 29 96

                        11, 21, 31, 41 a 51

                        2204 29 97

                        ex 2204 29 98

                        11, 21, 31, 41 a 51

                  “

         (1)  Napriek pravidlám výkladu kombinovanej nomenklatúry sa má znenie opisu výrobkov považovať len za indikatívne, pričom preferenčný režim sa v rámci tejto prílohy určuje na základe číselných znakov KN. Ak je pred číselným znakom KN uvedené ‚ex‘, pre preferenčný režim je rozhodujúci číselný znak KN spolu so zodpovedajúcim opisom.

         (2)  Na žiadosť jednej zo strán sa môžu uskutočniť konzultácie s cieľom upraviť kvóty prostredníctvom prenosu množstiev z kvóty pre položky ex 2204 22 a ex 2204 29 (poradové číslo 09.1529) do kvóty pre položky ex 2204 10 a ex 2204 21 (poradové číslo 09.1528). Na rok 2017 sa uplatňuje celý objem kvót, bez ohľadu na dátum nadobudnutia platnosti alebo predbežného vykonávania protokolu.

         (3)  V osvedčení VI1 stanovenom v súlade s článkom 43 nariadenia Komisie (ES) č. 555/2008 z 27. júna 2008, ktorým sa ustanovujú podrobné pravidlá vykonávania nariadenia Rady (ES) č. 479/2008 o spoločnej organizácii trhu s vínom, pokiaľ ide o podporné programy, obchod s tretími krajinami, výrobný potenciál a kontroly vo vinárskom sektore (Ú. v. EÚ L 170, 30.6.2008, s. 1), sa uvádza súlad s touto požiadavkou v tomto znení: „Na produkty uvedené v tomto osvedčení sa vývozné subvencie nevzťahujú“.


title: Vykonávacie nariadenie Komisie (EÚ) č. 1271/2012 z  21. decembra 2012 , ktorým sa stanovuje výnimka z určitých ustanovení nariadenia (ES) č. 1122/2009, pokiaľ ide o možnosti predkladať žiadosti o pomoc v rámci režimu jednotnej platby za rok 2012 a prideľovať v roku 2012 platobné nároky z národnej rezervy alebo zvyšovať ich jednotkovú hodnotu a pokiaľ ide o obsah jednotnej žiadosti, nariadenia (ES) č. 1120/2009, pokiaľ ide o nahlásenie platobných nárokov v roku 2012, a nariadenia Rady (ES) č. 73/2009, pokiaľ ide o overovanie podmienok oprávnenosti pred uskutočnením platieb a deň, ku ktorému pozemky musia byť k dispozícii poľnohospodárom

text:
               28.12.2012

               SK

               Úradný vestník Európskej únie

               L 357/10

         VYKONÁVACIE NARIADENIE KOMISIE (EÚ) č. 1271/2012
   z 21. decembra 2012,
   ktorým sa stanovuje výnimka z určitých ustanovení nariadenia (ES) č. 1122/2009, pokiaľ ide o možnosti predkladať žiadosti o pomoc v rámci režimu jednotnej platby za rok 2012 a prideľovať v roku 2012 platobné nároky z národnej rezervy alebo zvyšovať ich jednotkovú hodnotu a pokiaľ ide o obsah jednotnej žiadosti, nariadenia (ES) č. 1120/2009, pokiaľ ide o nahlásenie platobných nárokov v roku 2012, a nariadenia Rady (ES) č. 73/2009, pokiaľ ide o overovanie podmienok oprávnenosti pred uskutočnením platieb a deň, ku ktorému pozemky musia byť k dispozícii poľnohospodárom
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 73/2009 z 19. januára 2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov, ktorým sa menia a dopĺňajú nariadenia (ES) č. 1290/2005, (ES) č. 247/2006, (ES) č. 378/2007 a ktorým sa zrušuje nariadenie (ES) č. 1782/2003 (1), a najmä na jeho článok 142 písm. c) a r),
   keďže:

               (1)

               Článkom 41 ods. 3 nariadenia (ES) č. 73/2009 sa stanovuje, že členské štáty, ktoré neuplatňujú článok 68 ods. 1 písm. c) uvedeného nariadenia, môžu za určitých podmienok použiť národnú rezervu. Členské štáty môžu pri uplatňovaní uvedeného článku zvýšiť jednotkovú hodnotu a/alebo počet platobných nárokov pridelených poľnohospodárom. Podľa článku 15 ods. 1 nariadenia Komisie (ES) č. 1122/2009 (2) sa žiadosti o pridelenie alebo zvýšenie platobných nárokov v rámci režimu jednotnej platby na účely článku 41 nariadenia (ES) č. 73/2009 musia predkladať do dňa, ktorý stanovia členské štáty. Môžu ho určiť najneskôr na 15. mája alebo, v prípade Estónska, Lotyšska, Litvy, Fínska a Švédska, najneskôr na 15. júna.

               (2)

               Podľa článku 11 ods. 1 nariadenia (ES) č. 1122/2009 môže poľnohospodár, ktorý žiada o poskytnutie pomoci v rámci akéhokoľvek režimu pomoci na plochu, predložiť len jednu jednotnú žiadosť ročne.

               (3)

               Podľa článku 11 ods. 2 nariadenia (ES) č. 1122/2009 treba jednotnú žiadosť predkladať do dňa, ktorý majú určiť členské štáty a ktorým je najneskôr 15. máj alebo v prípade Estónska, Lotyšska, Litvy, Fínska a Švédska najneskôr 15. jún.

               (4)

               V dôsledku nepretržitého zvyšovania cien krmiva spôsobeného nepriaznivými klimatickými podmienkami postihujúcimi niektorých najvýznamnejších dodávateľov obilia čelí viacero členských štátov zhoršeniu hospodárskej situácie poľnohospodárskych podnikov, ktoré sa koncom roka 2012 boria so závažnými finančnými ťažkosťami. Vzhľadom na to, že by zhoršenie hospodárskej situácie poľnohospodárskych podnikov mohlo mať aj dlhodobé a rozsiahlejšie následky, malo by sa členským štátom povoliť, aby na rok 2012 uplatnili článok 41 ods. 3 nariadenia (ES) č. 73/2009.

               (5)

               Keďže lehota na pridelenie platobných nárokov z národnej rezervy alebo na zvýšenie ich jednotkovej hodnoty podľa článku 15 ods. 1 nariadenia (ES) č. 1122/2009 na rok 2012 už uplynula, malo by sa tým členským štátom, ktoré chcú uplatniť článok 41 ods. 3 nariadenia (ES) č. 73/2009 na rok 2012, povoliť, aby určili novú lehotu na predkladanie žiadosti o pridelenie platobných nárokov z národnej rezervy alebo zvýšenie ich jednotkovej hodnoty.

               (6)

               Okrem toho je vhodné ustanoviť pre poľnohospodárov v týchto členských štátoch výnimku z požiadavky podľa článku 11 ods. 1 nariadenia (ES) č. 1122/2009, na základe ktorej môžu predkladať len jednu jednotnú žiadosť ročne.

               (7)

               Okrem toho je nutné stanoviť výnimku týkajúcu sa lehoty podľa článku 11 ods. 2 nariadenia (ES) č. 1122/2009, pokiaľ ide o tých poľnohospodárov, ktorí chcú využiť článok 41 ods. 3 nariadenia (ES) č. 73/2009.

               (8)

               Podľa článku 12 ods. 5 nariadenia (ES) č. 1122/2009 môžu členské štáty v prvom roku uplatňovania režimu jednotnej platby alebo v roku zavedenia nových odvetví do režimu jednotnej platby stanoviť výnimku z článku 12 nariadenia (ES) č. 1122/2009 týkajúcu sa platobných nárokov, ak ešte nie sú k poslednému termínu predkladania jednotnej žiadosti stanovené s konečnou platnosťou. Je nutné stanoviť podobnú výnimku, pokiaľ ide o platobné nároky, ktoré sa pridelia alebo ktorých jednotková hodnota sa zvýši na základe článku 41 ods. 3 nariadenia (ES) č. 73/2009, ak také pridelenie ani zvýšenie ešte neboli stanovené s konečnou platnosťou.

               (9)

               Podľa článku 8 ods. 1 nariadenia Komisie (ES) č. 1120/2009 (3) môže poľnohospodár, ktorý vlastní platobné nároky k najneskoršiemu dňu na predkladanie jednotnej žiadosti, nahlásiť tieto nároky na platbu len raz za rok. Je vhodné stanoviť výnimku z tejto požiadavky.

               (10)

               Podľa článku 35 ods. 1 nariadenia (ES) č. 73/2009 pozemky zodpovedajúce hektárom, na ktoré možno poskytnúť podporu, a nahlásené v súvislosti s každým platobným nárokom musia byť poľnohospodárovi k dispozícii ku dňu, ktorý členský štát stanovil. Je to však najneskôr v deň, ktorý členský štát stanovil na zmenu a doplnenie žiadosti o podporu.

               (11)

               Pokiaľ ide o platobné nároky, ktoré sa pridelia, alebo ktorých jednotková hodnota sa zvýši na základe uplatnenia článku 41 ods. 3 nariadenia (ES) č. 73/2009, je potrebné stanoviť výnimku z povinnosti poľnohospodárov týkajúcej sa dňa stanoveného v článku 35 ods. 1 uvedeného nariadenia.

               (12)

               Podľa článku 29 ods. 3 nariadenia (ES) č. 73/2009 sa platby v rámci režimov podpory uvedených v prílohe I k uvedenému nariadeniu môžu uskutočniť až po ukončení overenia podmienok oprávnenosti, ktoré má členský štát vykonať podľa článku 20 uvedeného nariadenia.

               (13)

               Podmienky oprávnenosti, ktoré členské štáty majú overiť a ktoré sa týkajú pridelenia platobných nárokov alebo zvýšenia ich jednotkovej hodnoty podľa článku 41 ods. 3 nariadenia (ES) č. 73/2009 na základe jednej alebo viacerých výnimiek stanovených v tomto nariadení, sa môžu líšiť od podmienok oprávnenosti na podporu, ktoré sa v súčasnosti uplatňujú na základe režimu jednotnej platby. V tom prípade by overovanie nových podmienok oprávnenosti podľa článku 29 ods. 3 nariadenia (ES) č. 73/2009 bránilo uskutočneniu platieb na režimy podpory nesúvisiace s uplatňovaním článku 41 ods. 3 uvedeného nariadenia, ktoré sa majú realizovať pred tým, ako sa tieto nové podmienky oprávnenosti overia. S cieľom predísť takejto situácii je nutné stanoviť výnimku z článku 29 ods. 3 nariadenia (ES) č. 73/2009 v súvislosti s pridelením platobných nárokov alebo zvýšením ich jednotkovej hodnoty podľa článku 41 ods. 3 uvedeného nariadenia.

               (14)

               Okrem toho sa podľa článku 29 ods. 2 nariadenia (ES) č. 73/2009 platby musia uskutočniť v období od 1. decembra do 30. júna nasledujúceho kalendárneho roka. Odchylne od tohto ustanovenia môže Komisia stanoviť preddavky pred 1. decembrom. Takáto výnimka sa udeľuje vo vykonávacom nariadení Komisie (EÚ) č. 776/2012 (4), podľa ktorého členské štáty môžu v prípade žiadostí uskutočnených v roku 2012 vyplácať od 16. októbra 2012 preddavky do určitej výšky priamych platieb. Výnimku z článku 29 ods. 3 nariadenia (ES) č. 73/2009 by preto bolo treba v prípade tých režimov podpory, ktoré nesúvisia s uplatňovaním článku 41 ods. 3 uvedeného nariadenia, udeliť so spätnou platnosťou od 16. októbra 2012, aby sa umožnilo uskutočniť platbu pod podmienkou, že sa dokončí overovanie podmienok oprávnenosti.

               (15)

               Výnimky stanovené v tomto nariadení súvisia s kalendárnym rokom 2012. Toto nariadenie by preto malo nadobudnúť účinnosť dňom nasledujúcim po jeho uverejnení v Úradnom vestníku Európskej únie.

               (16)

               Opatrenia stanovené v tomto nariadení sú v súlade so stanoviskom Riadiaceho výboru pre priame platby,

         PRIJALA TOTO NARIADENIE:
   Článok 1
   Výnimky z nariadenia (ES) č. 1122/2009
   1.   Odchylne od článku 15 ods. 1 nariadenia (ES) č. 1122/2009 členské štáty môžu povoliť, aby poľnohospodári predložili žiadosť o pridelenie platobných nárokov alebo o zvýšenie ich jednotkovej hodnoty na rok 2012 v súlade s článkom 41 ods. 3 nariadenia (ES) č. 73/2009 najneskôr pred 31. januárom 2013.
   2.   Odchylne od článku 11 ods. 1 prvého pododseku nariadenia (ES) č. 1122/2009 poľnohospodári, ktorí na rok 2012 predložili jednotnú žiadosť o pomoc v rámci akéhokoľvek režimu pomoci na plochu do dňa, ktorý členské štáty stanovili v súlade s článkom 11 ods. 2 uvedeného nariadenia, a ktorí predložili podľa odseku 1 tohto článku žiadosť o pridelenie platobných nárokov alebo o zvýšenie ich jednotkovej hodnoty, môžu najneskôr pred 31. januárom 2013 predložiť samostatnú žiadosť o pomoc na účely článku 41 ods. 3 nariadenia (ES) č. 73/2009.
   3.   Odchylne od článku 11 ods. 2 prvého pododseku nariadenia (ES) č. 1122/2009 môžu členské štáty na rok 2012 povoliť, aby poľnohospodári, ktorí podľa odseku 1 tohto článku predložili žiadosť o pridelenie platobných nárokov alebo o zvýšenie ich jednotkovej hodnoty a ktorí nepredložili jednotnú žiadosť uvedenú v druhom odseku tohto článku, aby najneskôr pred 31. januárom 2013 predložili jednotnú žiadosť o pomoc podľa článku 41 ods. 3 nariadenia (ES) č. 73/2009.
   4.   Žiadosť o pridelenie platobných nárokov alebo o zvýšenie ich jednotkovej hodnoty predložená podľa odseku 1 sa považuje za samostatnú žiadosť o pomoc alebo za jednotnú žiadosť o pomoc podľa odsekov 2 a 3.
   5.   V prípade uplatňovania odseku 1 tohto článku môžu členské štáty stanoviť výnimku z ustanovení článku 12 nariadenia (ES) č. 1122/2009 týkajúcich sa platobných nárokov, ak ich pridelenie alebo zvýšenie ich jednotkových hodnôt stále nie je stanovené s konečnou platnosťou najneskôr ku dňu stanovenému v odseku 2 a 3 tohto článku.
   Článok 2
   Výnimka z nariadenia (ES) č. 1120/2009
   Odchylne od článku 8 ods. 1 prvého pododseku nariadenia (ES) č. 1120/2009 poľnohospodár, ktorý k 31. januáru 2013 vlastní platobné nároky, ktorých jednotková hodnota sa zvyšuje podľa článku 1 tohto nariadenia, ich môže nahlásiť na platbu príslušného zvýšenia ich jednotkovej hodnoty za rok 2012.
   Nové platobné nároky pridelené poľnohospodárom a zvýšenia platobných nárokov, ktorých jednotková hodnota sa zvyšuje, podľa článku 1 tohto nariadenia, sa považujú za nahlásené za kalendárny rok 2012.
   Článok 3
   Výnimka z nariadenia (ES) č. 73/2009
   1.   Ak sa uplatnila jedna alebo viacero výnimiek stanovených v článkoch 1 a 2 tohto nariadenia, žiadna platba súvisiaca s pridelením platobných nárokov alebo zvýšením ich jednotkovej hodnoty podľa článku 41 ods. 3 nariadenia (ES) č. 73/2009 sa za kalendárny rok 2012 neuskutoční skôr, ako členské štáty dokončia overovanie podmienok oprávnenosti uplatniteľných na uvedenú podporu.
   2.   Odchylne od článku 29 ods. 3 nariadenia (ES) č. 73/2009 sa za kalendárny rok 2012 platby v rámci režimov podpory uvedených v prílohe I k uvedenému nariadeniu iné, ako je podpora uvedená v odseku 1 tohto článku, môžu uskutočniť bez ohľadu na to, či bolo dokončené overovanie podmienok oprávnenosti uplatniteľných na podporu uvedenú v odseku 1 tohto článku.
   3.   Odchylne od článku 35 ods. 1 nariadenia (ES) č. 73/2009 pozemky zodpovedajúce hektárom, na ktoré možno poskytnúť podporu, a spojené s každým novo prideleným platobným nárokom alebo platobným nárokom, ktorého jednotková hodnota sa zvýšila v súlade s článkom 41 ods. 3 uvedeného nariadenia na základe jednej alebo viacerých výnimiek stanovených v článku 1 a 2 tohto nariadenia, sú k dispozícii príslušným poľnohospodárom k 31. januáru 2013.
   Článok 4
   Nadobudnutie účinnosti a uplatňovanie
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Článok 3 ods. 1 a 2 sa uplatňujú od 16. októbra 2012.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. decembra 2012

            Za Komisiu

            predseda

         José Manuel BARROSO

      (1)  Ú. v. EÚ L 30, 31.1.2009, s. 16.

      (2)  Ú. v. EÚ L 316, 2.12.2009, s. 65.

      (3)  Ú. v. EÚ L 316, 2.12.2009, s. 1.

      (4)  Ú. v. EÚ L 231, 28.8.2012, s. 8.


title: Vykonávacie nariadenie Rady (EÚ) č. 580/2010 z  29. júna 2010 , ktorým sa mení a dopĺňa nariadenie (ES) č. 452/2007, ktorým sa ukladá konečné antidumpingové clo na dovoz žehliacich dosiek s pôvodom okrem iného na Ukrajine

text:
               2.7.2010

               SK

               Úradný vestník Európskej únie

               L 168/12

         VYKONÁVACIE NARIADENIE RADY (EÚ) č. 580/2010
   z 29. júna 2010,
   ktorým sa mení a dopĺňa nariadenie (ES) č. 452/2007, ktorým sa ukladá konečné antidumpingové clo na dovoz žehliacich dosiek s pôvodom okrem iného na Ukrajine
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 11 ods. 3,
   so zreteľom na návrh predložený Európskou komisiou po porade s poradným výborom,
   keďže:
   1.   POSTUP

   1.1.   Platné opatrenia

               (1)

               Nariadením Rady (ES) č. 452/2007 (2) (ďalej len „pôvodné nariadenie“) Rada uložila konečné antidumpingové clo na dovoz žehliacich dosiek s pôvodom okrem iného na Ukrajine. Opatrenia pozostávajú z cla ad valorem vo výške 9,9 %.

         1.2.   Žiadosť o preskúmanie

               (2)

               V auguste 2008 dostala Komisia žiadosť o čiastočné predbežné preskúmanie podľa článku 11 ods. 3 základného nariadenia (ďalej len „predbežné preskúmanie“). Žiadosť bola skompletizovaná v decembri 2008. Žiadosť obmedzenú na preskúmanie dumpingu podal vyvážajúci výrobca z Ukrajiny, spoločnosť Eurogold Industries Ltd. (ďalej len „žiadateľ“ alebo „EGI“). Žiadateľ spolupracoval pri prešetrovaní, ktoré viedlo k zisteniam a záverom uvedeným v pôvodnom nariadení (ďalej len „pôvodné prešetrovanie“). Antidumpingové clo uplatniteľné na žiadateľa, ktorý je jediným známym vyvážajúcim výrobcom príslušného výrobku na Ukrajine, je 9,9 %.

               (3)

               Žiadateľ vo svojej žiadosti tvrdil, že okolnosti, na základe ktorých boli uložené opatrenia, sa zmenili a že tieto zmeny sú trvalého charakteru. Žiadateľ poskytol dôkazy prima facie, že zachovanie uloženého opatrenia na súčasnej úrovni už na vyrovnanie dumpingu nie je potrebné.

         1.3.   Začatie preskúmania

               (4)

               Komisia po porade s poradným výborom stanovila, že existujú dostatočné dôkazy na začatie predbežného preskúmania, a rozhodla sa začať čiastočné predbežné preskúmanie v súlade s článkom 11 ods. 3 základného nariadenia rozsahom obmedzené na preskúmanie dumpingu, pokiaľ ide o spoločnosť EGI. Komisia 9. apríla 2009 uverejnila v Úradnom vestníku Európskej únie
                   (3) oznámenie o začatí preskúmania (ďalej len „oznámenie o začatí preskúmania“) a začala prešetrovanie.

         1.4.   Príslušný výrobok a podobný výrobok

               (5)

               Príslušný výrobok, ktorého sa týka predbežné preskúmanie, je rovnaký ako výrobok v pôvodnom prešetrovaní, t. j. žehliace dosky, tiež voľne stojace, s odsávaním pary alebo bez odsávania a (alebo) s vyhrievaním dosky a (alebo) s ofukom dosky vrátane rukávnikov a ich hlavné časti, t. j. stojany, dosky a podstavce pod žehličku, s pôvodom na Ukrajine, ktoré sa v súčasnosti zaraďujú do kódov KN ex 3924 90 00, ex 4421 90 98, ex 7323 93 90, ex 7323 99 91, ex 7323 99 99, ex 8516 79 70 a ex 8516 90 00.

               (6)

               Výrobok vyrábaný a predávaný na Ukrajine a výrobok vyvážaný do Únie majú rovnaké fyzikálne a technické vlastnosti a použitie, a preto sa považujú za podobné výrobky v zmysle článku 1 ods. 4 základného nariadenia.

         1.5.   Príslušné strany

               (7)

               Komisia oficiálne informovala o začatí predbežného preskúmania výrobné odvetvie Únie, žiadateľa a orgány vyvážajúcej krajiny. Zainteresované strany mali možnosť vyjadriť sa písomne a byť vypočuté.

               (8)

               Komisia zaslala žiadateľovi dotazník a dostala ho vyplnený v lehote stanovenej na tento účel. Komisia vyhľadala a overila všetky údaje, ktoré považovala za potrebné na účely stanovenia dumpingu, a uskutočnila sa overovacia návšteva v priestoroch žiadateľa:

                           —

                           Eurogold Industries Ltd., Žitomir, Ukrajina,

                           —

                           a jej prepojená spoločnosť Eurogold Service Zumbühl & Co., Zug vo Švajčiarsku (ďalej len „EGS“).

         1.6.   Obdobie prešetrovania

               (9)

               Prešetrovanie prebiehalo od 1. januára 2008 do 31. decembra 2008 (ďalej len „obdobie prešetrovania“ alebo „OP“).

         2.   VÝSLEDKY PREŠETROVANIA

   2.1.   Normálna hodnota

               (10)

               Na stanovenie normálnej hodnoty sa najprv určilo, či celkový objem domáceho predaja podobného výrobku nezávislým zákazníkom spoločnosťou EGI bol reprezentatívny v porovnaní s jej celkovým objemom predaja na vývoz do Únie. V súlade s článkom 2 ods. 2 základného nariadenia sa domáci predaj považuje za reprezentatívny v prípade, ak celkový objem domáceho predaja predstavuje minimálne 5 % celkového objemu predaja príslušného výrobku do Únie. Zistilo sa, že celkový predaj podobného výrobku na domácom trhu spoločnosťou EGI bol reprezentatívny.

               (11)

               V súvislosti s každým typom výrobku, ktorý spoločnosť EGI predávala na svojom domácom trhu a o ktorom sa zistilo, že je priamo porovnateľný s typom výrobku predávaným na vývoz do Únie, sa stanovilo, či je jeho predaj na domácom trhu dostatočne reprezentatívny na účely článku 2 ods. 2 základného nariadenia. Domáci predaj konkrétneho typu výrobku sa považoval za dostatočne reprezentatívny, ak celkový objem tohto typu výrobku predaný na domácom trhu nezávislým zákazníkom počas OP predstavoval aspoň 5 % celkového objemu predaja porovnateľného typu výrobku vyvezeného do Únie.

               (12)

               Skúmalo sa tiež, či sa domáci predaj každého typu výrobku mohol považovať za realizovaný pri bežnom obchodovaní podľa článku 2 ods. 4 základného nariadenia. Toto sa uskutočnilo pomocou stanovenia podielu ziskového predaja každého vyvážaného typu príslušného výrobku počas OP nezávislým zákazníkom na domácom trhu.

               (13)

               Pre tie typy výrobku, kde sa viac ako 80 % objemu predaja typu výrobku na domácom trhu realizovalo za cenu vyššiu ako náklady a kde bola vážená priemerná predajná cena tohto typu výrobku rovnaká alebo vyššia ako jednotkové výrobné náklady, normálna hodnota podľa typu výrobku bola vypočítaná ako vážený priemer skutočných domácich cien celkového predaja daného typu výrobku, bez ohľadu na to, či tento predaj bol, alebo nebol ziskový.

               (14)

               V prípade, ak objem ziskového predaja určitého typu výrobku predstavoval 80 % alebo menej z celkového objemu predaja tohto typu alebo ak vážená priemerná cena tohto typu bola nižšia ako jednotkové výrobné náklady, normálna hodnota sa stanovila na základe skutočnej domácej ceny vypočítanej ako vážená priemerná cena len ziskového domáceho predaja daného typu výrobku uskutočneného počas OP.

               (15)

               Ak na stanovenie normálnej hodnoty nemohli byť použité domáce ceny konkrétneho typu výrobku predávaného spoločnosťou EGI, normálna hodnota sa vytvorila v súlade s článkom 2 ods. 3 základného nariadenia.

               (16)

               Pri vytváraní normálnej hodnoty podľa článku 2 ods. 3 základného nariadenia sa sumy na predajné, všeobecné a administratívne náklady a na zisky zakladali, v súlade s uvádzacou vetou článku 2 ods. 6 základného nariadenia, na skutočných údajoch týkajúcich sa výroby a predaja podobného výrobku pri bežnom obchodovaní spoločnosťou EGI.

               (17)

               Po zverejnení zistení EGI tvrdila, že percento pre predajné, všeobecné a administratívne náklady použité pri tvorbe normálnej hodnoty nezodpovedalo percentu vo vzťahu k domácemu predaju uskutočnenému v bežnom obchode, v dôsledku čoho boli určité normálne hodnoty vytvorené v tejto súvislosti prehnané.

               (18)

               Tvrdenie sa preskúmalo, zistilo sa však, že bolo neopodstatnené, pretože použité percento pre predajné, všeobecné a administratívne náklady bolo práve percento nahlásené pre domáci predaj a toto percento zostáva rovnaké bez ohľadu na to, či sa predaj uskutočňuje pri bežnom obchodovaní, alebo nie, keďže sa vyjadruje ako percento z obratu. Toto tvrdenie sa preto zamietlo.

         2.2.   Vývozná cena

               (19)

               Spoločnosť EGI realizovala predaj na vývoz do Únie buď priamo nezávislým zákazníkom, alebo prostredníctvom svojej prepojenej spoločnosti EGS so sídlom vo Švajčiarsku.

               (20)

               Ak sa predaj na vývoz do Únie realizoval priamo nezávislým zákazníkom v Únii, vývozné ceny sa stanovovali na základe cien skutočne zaplatených alebo splatných za príslušný výrobok v súlade s článkom 2 ods. 8 základného nariadenia.

               (21)

               Ak sa predaj na vývoz do Únie realizoval prostredníctvom prepojenej spoločnosti EGS, ktorá vykonávala všetky dovozné funkcie v súvislosti s tovarom vstupujúcim do voľného obehu v Únii, t. j. funkcie prepojeného dovozcu, vývozná cena bola stanovená v súlade s článkom 2 ods. 9 základného nariadenia na základe cien, za ktoré boli dovážané výrobky prvýkrát opätovne predané nezávislému kupujúcemu. Na tento účel sa vykonali úpravy s cieľom zohľadniť všetky náklady, ktoré vznikli medzi dovozom a ďalším predajom, a dosiahnutý zisk, aby bolo možné stanoviť spoľahlivú vývoznú cenu. Keďže nezávislí dovozcovia nepredložili nové informácie týkajúce sa dosiahnutého zisku, na tento účel sa použilo rovnaké percento zisku ako percento použité v pôvodnom prešetrovaní.

               (22)

               Spoločnosť EGI tvrdila, že podľa článku 11 ods. 10 základného nariadenia, ak sa vývozná cena stanoví v súlade s článkom 2 ods. 9 základného nariadenia, zaplatené antidumpingové clo by nemalo byť odpočítané ako náklady, keďže, ako spoločnosť tvrdila, je náležite zohľadnené v cenách ďalšieho predaja.

               (23)

               V tejto súvislosti boli preskúmané dôkazy podporujúce toto tvrdenie, ktoré pozostávali z niekoľkých výpočtov predajnej ceny. Poskytnuté výpočty sa však týkali iba niektorých modelov predávaných počas OP a vyplynulo z nich, že predajná cena nezohľadňovala antidumpingové clo v plnej miere vo všetkých prípadoch. Z tohto dôvodu sa poskytnuté dôkazy nepokladali za nezvratné, pokiaľ ide o stanovenie, či antidumpingové clo bolo zohľadnené v cenách ďalšieho predaja. Tvrdenie bolo preto zamietnuté a pri stanovení vývoznej ceny predaja do Únie realizovaného prostredníctvom spoločnosti EGS v súlade s článkom 2 ods. 9 základného nariadenia, sa antidumpingové clo odpočítalo ako náklady.

               (24)

               Po zverejnení zistení spoločnosť EGI zopakovala svoje tvrdenie. Neboli však predložené žiadne nové dôkazy ani argumenty na podporu tohto tvrdenia. Tvrdenie sa preto zamietlo.

         2.3.   Porovnanie

               (25)

               Porovnanie medzi normálnou hodnotou a vývoznou cenou bolo vykonané na základe ceny zo závodu. Na účely zabezpečenia spravodlivého porovnania medzi normálnou hodnotou a vývoznou cenou sa v oprávnených a odôvodnených prípadoch vykonali náležité úpravy s cieľom zohľadniť rozdiely v nákladoch na dopravu, na balenie, na úver a na provízie v súlade s článkom 2 ods. 10 základného nariadenia.

               (26)

               Po zverejnení zistení vyšla najavo chyba vo výpočte týkajúca sa nesprávneho prevodu meny pri určitých úpravách pre náklady na balenie. Táto chyba bola opravená a zodpovedajúcim spôsobom sa opravil aj výpočet dumpingového rozpätia.

               (27)

               Okrem toho spoločnosť EGI po zverejnení zistení tvrdila, že pri vytváraní normálnej hodnoty by sa úpravy nahlásené vo vzťahu k domácemu predaju neuskutočnenému v bežnom obchode nemali zohľadňovať, a ak neexistuje iný predaj príslušného typu výrobku, mali by sa použiť priemerné rozdiely pre predaj iných typov výrobku uskutočnený v bežnom obchode, pretože iba tieto neskôr uvedené úpravy by zohľadňovali náklady, ktoré boli zahrnuté v predajných, všeobecných a administratívnych nákladoch použitých na vytvorenie normálnej hodnoty.

               (28)

               Toto tvrdenie sa skúmalo, ale nebolo akceptované, lebo keďže úpravy slúžia len na účely porovnania a za normálnych okolností zohľadňujú reálne náklady, ktoré sú špecifické pre každú transakciu, sú objektívnym prvkom, a preto nezávisia od toho, či sa nakoniec predaj uskutoční v bežnom obchode, alebo nie.

               (29)

               Okrem toho sa pri skúmaní tohto tvrdenia zistilo, že pri tvorbe normálnej hodnoty sa v prípade tých typov výrobku, pre ktoré neexistoval domáci predaj, vykonali nesprávne úpravy. Pri oprave chyby sa použili celkové priemerné rozdiely pre všetok domáci predaj a výpočet sa zodpovedajúcim spôsobom upravil. Spoločnosť EGI tvrdila, že úpravy úverových nákladov by sa mali týkať tychto typov výrobku, pretože úverové náklady boli zahrnuté v predajných, všeobecných a administratívnych nákladoch použitých pri vytváraní normálnej hodnoty. Toto tvrdenie bolo odmietnuté, pretože predmetné typy výrobku neboli v skutočnosti nikdy predávané na domácom trhu, a preto neexistoval dôkaz, že by platba za ne bola oneskorená. V tejto súvislosti je potrebné poznamenať, že úprava úverových nákladov nie je založená na skutočných podmienkach platby a nákladoch, ale na nákladoch obetovanej príležitosti, ktoré sú založené na podmienkach platby dohodnutej v čase predaja.

         2.4.   Dumpingové rozpätie

               (30)

               Ako je stanovené v článku 2 ods. 11 základného nariadenia, vážená priemerná normálna hodnota podľa typu sa porovnala s váženou priemernou vývoznou cenou zodpovedajúceho typu príslušného výrobku. Toto porovnanie poukázalo na existenciu dumpingu.

               (31)

               Dumpingové rozpätie pre spoločnosť EGI, vyjadrené ako percento čistej franko ceny na hranici Únie pred zaplatením cla, je 7 %.

               (32)

               V súlade s článkom 11 ods. 3 základného nariadenia sa preskúmalo aj to, či možno usudzovať, že zistenia majú trvalý charakter.

               (33)

               Štrukturálna reorganizácia predajných kanálov žiadateľa a jeho prepojenej spoločnosti je už dobre etablovaná pre väčšinu jeho predaja a možno ju pokladať za dlhodobú. Takže nie je pravdepodobné, že by sa okolnosti, ktoré viedli k začatiu tohto predbežného preskúmania, v blízkej budúcnosti zmenili takým spôsobom, aby to ovplyvnilo zistenia predbežného preskúmania. Okrem toho pri prešetrovaní nevyšlo najavo nič, čo by naznačovalo, že nové okolnosti nemajú trvalý charakter.

         3.   ANTIDUMPINGOVÉ OPATRENIA

               (34)

               V pôvodnom prešetrovaní sa zistilo, že spoločnosť EGI je jediný ukrajinský vyvážajúci výrobca žehliacich dosiek. Metodika použitá na stanovenie dumpingového rozpätia pre spoločnosť EGI sa preto použila na stanovenie dumpingového rozpätia pre akýchkoľvek ďalších ukrajinských vyvážajúcich výrobcov príslušného výrobku.

               (35)

               Následne a vzhľadom na výsledky revízneho prešetrovania sa pokladá za vhodné zmeniť a doplniť antidumpingové clo uplatniteľné na dovoz príslušného výrobku s pôvodom na Ukrajine na 7 %.

               (36)

               Zainteresované strany boli informované o základných skutočnostiach a úvahách, na základe ktorých sa navrhne zmena a doplnenie nariadenia Rady (ES) č. 452/2007, ktorým sa ukladá antidumpingové clo na dovoz príslušného výrobku s pôvodom okrem iného na Ukrajine, a bola im poskytnutá možnosť predložiť pripomienky. Ich pripomienky boli v opodstatnených prípadoch vzaté do úvahy a sú v tomto nariadení náležite zohľadnené,

         PRIJALA TOTO NARIADENIE:
   Článok 1
   Zápis v tabuľke v článku 1 ods. 2 nariadenia (ES) č. 452/2007 týkajúci sa všetkých spoločností na Ukrajine sa nahrádza týmto:

                  „Ukrajina

                  všetky spoločnosti

                  7,0

                  —“

   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Luxemburgu 29. júna 2010

            Za Radu

            predsedníčka

         E. ESPINOSA

      (1)  Ú. v. EÚ L 343, 22.12.2009, s. 51.

      (2)  Ú. v. EÚ L 109, 26.4.2007, s. 12.

      (3)  Ú. v. EÚ C 85, 9.4.2009, s. 28.